אנדראס גליניאדקיס

אנדראס גליניאדקיס (ביוונית : Ανδρέας Γλυνιαδάκης; נולד ב-26 באוגוסט 1981) הוא כדורסלן עבר יווני. במהלך הקריירה שלו, גליניאדאקיס שיחק בעמדת הסנטר. הוא החל את קריירת המשחק שלו ב-1997 וסיים אותה ב-2020.

במהלך הקריירה שלו גליניאדאקיס זכה בשתי אליפויות יורוליג. הוא זכה לראשונה באליפות היורוליג בשנת 2000, עם המועדון היווני פנאתינאיקוס. מאוחר יותר הוא זכה באליפות היורוליג ב -2012, עם המועדון היווני אולימפיאקוס פיראוס. גליניאדאקיס שיחק גם במדי נבחרת יוון, איתה הוא זכה במדליית הארד ביורובאסקט 2009.

== קריירה מקצועית ==
כנער, גליניאדקיס שיחק עם קבוצות הנוער של Kydonas בחאניה, כרתים. לאחר מכן החל את הקריירה המקצועית שלו בקבוצת פנאתינייקוס אתונה מליגת העל היוונית איתה גם זכה ביורוליג בעונת 1999–2000. לאחר ששיחק בפנאתינייקוס, הוא עבר למועדון היווני פריסטרי אתונה.

אחרי שנתיים בפריסטרי אתונה גליניאדאקיס החליט להירשם לדראפט ה-NBA של שנת 2003 בו הוא נבחר על ידי דטרויט פיסטונס, בבחירה ה-58.

לאחר שלא החתימו אותו ב-NBA חתם גליניאדקיס לשנתיים בא.א.ק אתונה.

בעונת 06–2005, הוא שיחק עבור הרואנוק דאזל מה-NBA D-League. הוא שיחק עם אטלנטה הוקס במהלך עונת ההכנה לNBA בשנת 2006, אבל הוא נחתך לפני תחילת העונה הסדירה. הוא שיחק גם עם אלבוקרקי ת'נדרבירדס מה-NBA D-League, ואיתם הוא זכה באליפות ה-D-League, בשנת 2006.

גליניאדקיס הוחתם על ידי סיאטל סופרסוניקס מליגת ה-NBA ב-5 בנובמבר 2006.<ref>[http://sports.espn.go.com/nba/news/story?id=2650600 Sonics sign Glyniadakis, adding depth to thin frontcourt.]</ref> עם הסוניקס, הוא הופיע ב-13 משחקים בעונה הרגילה, בהם העמיד ממוצעים של 1.3 נקודות למשחק. לאחר שלא הציג יכולת טובה ב-4 בינואר 2007 הוא נחתך מסגל של סיאטל.<ref>[http://www.seattletimes.com/sports/sonics-waive-farmer-and-glyniadakis/ Sonics waive Farmer and Glyniadakis.]</ref>

את משחק ה-NBA האחרון של גליניאדקיס הוא ערך ב-2 בינואר 2007, בהפסד 88–112 לדאלאס מאבריקס. במשחקו האחרון ב-NBA, הוא לא רשם נתונים סטטיסטיים, ושיחק בסך הכל רק 52 שניות, שכן הוא הוחלף ממש בסוף הרבע הרביעי, במקום דמיאן וילקינס. גליניאדאקיס שיחק גם עם קבוצת הקיץ של בוסטון סלטיקס בליגת הקיץ של ה-NBA בשנת 2007, בלאס וגאס, נבאדה.<ref>[http://www.nba.com/summerleagues/celtics_070703.html Summer League: Boston Celtics Roster.]</ref>

במאי 2007, גליניאדקיס חתם בווירטוס בולוניה שיחקה בליגת העל האיטלקית. בספטמבר 2007 הוא חזר לא.א.ק אתונה. עם זאת, המועדון שחרר אותו ב-1 באוקטובר 2007. לאחר מכן הצטרף גליניאדקיס לקבוצה היוונית מארוסי אתונה. הוא היה ה-MVP של השבוע הראשון במהלך שלב 16 האחרונות ביורוקאפ בעונת 2008-09.<ref></ref>

ביולי 2009, גליניאדקיס עבר לקבוצת היורוליג היוונית אולימפיאקוס פיראוס.<ref>[http://www.sportando.com/en/cups/euroleague/77979/olympiacos-inks-glyniadakis-to-replace-printezis.html Olympiacos inks Glyniadakis to replace Printezis.]</ref> עם אולימפיאקוס, הוא זכה באליפויות היורוליג והליגה היוונית ב-2012. לאחר עונה שבה הוא שיחק באסטנה מקזחסטן, גליניאדאקיס חתם עם ריטאס ולינה מליגת העל הליטאית.<ref>[http://bc.lrytas.lt/en/item/1077-lietuvos-rytas-pens-two-time-champ-aglyniadakis-to-deal Lietuvos rytas pens two-time champ A.Glyniadakis to deal.]</ref>

ב-31 בינואר 2014, גליניאדאקיס חתם על חוזה עם אפואל ניקוסיה מליגת העל הקפריסאית, והוא עזר לקבוצה לזכות באליפות הליגה הקפריסאית בסיום העונה.<ref>[http://www.eurobasket.com/Cyprus/basketball.asp?NewsID=356077 Andreas Glyniadakis: "I joined Apoel to win the title"!!]</ref> ב-30 באוקטובר 2014, גליניאדאקיס הוחתם על ידי קבוצת גזיאנטפ בסקטבול מליגת העל הטורקית.<ref>[http://www.sportando.com/en/europe/turkey/139453/andreas-glyniadakis-signs-with-gaziantep.html Andreas Glyniadakis signs with Gaziantep.]</ref> ב-23 בדצמבר 2014, הוא חתם עם אנג'ריה רובינאר מהליגה הרומנית, להמשך העונה.<ref>[http://www.sportando.com/en/europe/romania/145919/andreas-glyniadakis-inks-in-romania-with-energia-targu-jiu-rovinari.html Andreas Glyniadakis inks in Romania with Energia Targu Jiu Rovinari.]</ref><ref>[http://www.eurobasket.com/Romania/news/387755/Rovinari-lands-Andreas-Glyniadakis Rovinari lands Andreas Glyniadakis.]</ref>

ב-14 באוגוסט 2015, גליניאדאקיס חתם ב-Les Lions de Geneve מהליגה השווייצרית.<ref>[http://www.sportando.com/en/europe/switzerland/172707/andreas-glyniadakis-signs-in-switzerland-with-geneve-lions.html Andreas Glyniadakis signs in Switzerland with Geneve Lions.]</ref> בנובמבר 2015, הוא עזב את הליונס, וחתם במועדון היווני ניאה קיפיסיה, לשארית עונת 2015-16.<ref>[http://www.a1basket.gr/2015/11/kifisia-agreed-terms-with-andreas-glyniadakis.html A1Basket.gr Kifisia agreed terms with Glyniadakis.]</ref> ב-21 ביולי 2016, גליניאדקיס חתם במועדון היווני פאוק סלוניקי.<ref>[http://www.sportando.com/en/europe/greece/207127/andreas-glyniadakis-moves-to-paok-thessaloniki.html Andreas Glyniadakis moves to PAOK Thessaloniki.]</ref>

ב-4 באוגוסט 2017, גליניאדאקיס חתם במועדון היווני קימיס.<ref>[http://www.sportando.com/en/europe/greece/243444/kymis-inks-andrea-glyniadakis.html Kymis inks Andrea Glyniadakis]</ref> ב-22 באוגוסט 2018, גליניאדאקיס חזר לארץ הולדתו כרתים, לאחר כמעט שני עשורים, לאחר שחתם על חוזה לשנה עם אגו רתימנו. גליניאדאקיס הצטרף למועדון היווני Ilysiakos Athens, בשנת 2019, והוא פרש ממשחק כדורסל מקצועני ב-2020.

== קריירת הנבחרת הלאומית ==
גליניאדאקיס השיחק גם עבור הנבחרות הצעירות של יוון. עם הנבחרות הצעירות של יוון, הוא שיחק באליפות אירופה עד גיל 16 ב-1997. הוא גם זכה במדליית הארד באליפות אירופה עד גיל 18 ב-1998. הוא שיחק גם בגביע העולם עד גיל 19 ב-1999, ובאליפות אירופה עד גיל 20 ב-2000.

גליניאדאקיס גם נבחר ליצג את נבחרת יוון הבוגרת במשחקים האולימפיים בקיץ 2008. עם יוון, הוא זכה במדליית הארד ביורובאסקט 2009. וגם שיחק עם יוון במונדובאסקט 2014.

==קישורים חיצוניים==

== הערות שוליים ==

קטגוריה:כדורסלני וירטוס בולוניה
קטגוריה:כדורסלני סיאטל סופרסוניקס
קטגוריה:כדורסלני רואנוק דאזל
קטגוריה:כדורסלני פריסטרי אתונה
קטגוריה:כדורסלני פאוק סלוניקי
קטגוריה:כדורסלני פאנליניוס
קטגוריה:כדורסלני פנאתינאיקוס
קטגוריה:כדורסלני אולימפיאקוס
קטגוריה:כדורסלני מארוסי
קטגוריה:כדורסלני גזיאנטפ
קטגוריה:בחירות דראפט של דטרויט פיסטונס
קטגוריה:סנטרים (כדורסל)
קטגוריה:כדורסלני ריטאס וילנה
קטגוריה:כדורסלנים באולימפיאדת בייג'ינג (2008)
קטגוריה:כדורסלני אפואל ניקוסיה
קטגוריה:כדורסלני א.א.ק. אתונה
קטגוריה:יוונים שנולדו ב-1981